gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4202, del 04-03-2002 (2002/1928)

Informació pública del projecte de reparcel·lació forçosa de les unitats d'execució zones A i B del pla de reforma interior de la Platja Patacona del Pla General d'Ordenació Urbana d'Alboraya.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4202

Data del DOGV
:   04-03-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/1928


Organisme emissor
:   Ajuntament d'Alboraia

Tipus de document
:   Anunci

Informació pública del projecte de reparcel·lació forçosa de les unitats d'execució zones A i B del pla de reforma interior de la Platja Patacona del Pla General d'Ordenació Urbana d'Alboraya. [2002/S1928]
  
Als efectes del que estableix la Llei 6/1994, Reguladora de l'Activitat Urbanística, en el procediment promogut per la mercantil Inmobiliaria Lasho, SA, es tramita el projecte de reparcel·lació forçosa per a les unitats d'execució zones A i B del pla de reforma interior de la Platja Patacona del vigent Pla General d'Ordenació Urbana d'Alboraya, a l'empara del que estableix en els articles 69 i 48 de la Llei 6/1994, de 15 de novembre de la Generalitat Valenciana, Reguladora de l'Activitat Urbanística (DOGV núm. 2.394, de 24.11.1994).
  
Acabat el període d'exposició pública, a la vista dels canvis de titularitat produïts, i una vegada analitzades les al·legacions formulades, es deriven determinades modificacions, i també l'esmena d'errors que contenia el projecte exposat al públic.
  
Per tant, a fi de dotar de les màximes garanties a aquest procediment, s'anuncia l'obertura d'un nou període d'exposició pública comú per a tots els afectats per les modificacions, a l'efecte del qual podran consultar l'expedient depositat en els locals d'aquest ajuntament situats al carrer de la Miraculosa, 17 d'Alboraya, els dies hàbils, on, també, poden ser presentades les al·legacions que siguen formulades.
Diari Oficial de la Generalitat Valenciana


Sumari del DOGV 4252, del 20-05-2002 (2002/5210)

Informació pública del programa d'actuació integrada de les unitats d'execució números 4 i 5, Ronda Perimetral Nord, de Dénia.
------------------------------------------------------------------------------------------------------------------------------

### Dades del document

Número de DOGV
:   4252

Data del DOGV
:   20-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5210


Organisme emissor
:   Stirling, SL

Tipus de document
:   Anunci

Informació pública del programa d'actuació integrada de les unitats d'execució números 4 i 5, Ronda Perimetral Nord, de Dénia. [2002/Q5210]
  
La mercantil Stirling, SL, ha formulat proposta de programa de actuació integrada respecte de les unitats d'execució en sòl urbà números 4 i 5, Ronda Perimetral Nord, de Dénia, de conformitat amb l'article 48 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana (DOGV núm. 2.394, de 24 de novembre de 1994), amb l'objecte de promoure el desenvolupament urbanístic de l'esmentada àrea, amb la següent documentació:
  
- Memòria del programa.
  
- Projecte d'urbanització de les unitats d'execució.
  
L'alternativa tècnica es troba protocol·litzada a la Notaria del senyor Ángel Vicedo García, situada al carrer del Marqués de Campo, número 16, baixos, de Dénia, se sotmet a informació pública pel termini de 20 dies hàbils, comptats a partir del dia següent a la publicació de l'anunci en el Diari Oficial de la Generalitat Valenciana.
  
Durant aquest termini qualsevol persona podrà comparéixer en l'expressada notaria, en dia hàbil entre les 10.00 i les 14.00 hores, i sol·licitar l'exhibició de l'esmentada documentació, o obtindre una còpia de l'acta de protocol·lització.
  
Als oportuns efectes, es fa constar que existeix en poder de l'Ajuntament de Dénia una còpia de la documentació dipositada als efectes previnguts en l'article 48 de l'esmentada llei durant el mateix termini, sense perjuí de la pròrroga legalment establida; així com la possibilitat d'incorporar tant les al·legacions que es desitgen formular com alternatives tècniques en competència amb l'exposada, aixi com proposicions juridicoeconòmiques per a l'execució de qualsevol de les alternatives.
  
La present publicació es fa igualment als efectes de notificació als presumptes propietaris que puguen resultar desconeguts, o el domicili fiscal dels quals no consta al Cadastre.
Diari Oficial de la Generalitat Valenciana


Sumari del DOGV 4165, del 10-01-2002 (2001/12555)

Notificació al senyor Iván Rafael Fuentes.
------------------------------------------

### Dades del document

Número de DOGV
:   4165

Data del DOGV
:   10-01-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/12380


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Iván Rafael Fuentes. [2001/A12500]
  
De conformitat amb el que estableix l'article 59 de la Llei de Règim Jurídic de les Administracions Públiques i del Procediment Administratiu Comú, es procedeix a la notificació d'objeccions al senyor Iván Rafael Fuentes, ja que no s'ha pogut practicar en el seu domicili.
  
En relació amb l'expedient de referència que es troba en tràmit en aquest Servei Territorial, i examinada la documentació presentada, s'observa la falta de documents, així com les objeccions que a continuació s'indiquen:
  
- Falta: una fotocòpia del document nacional d'identitat i número d'identificació fiscal de la persona o de les persones que ho han sol·licitat.
  
Nota: les fotocòpies aniran acompanyades del seu original per a ser confrontades.
  
Cosa que es comunica i se'l fa sabedor que disposa d'un termini de 15 dies naturals, comptadors des de l'endemà de la notificació del present requeriment, perquè esmene les objeccions assenyalades i, si és procedent, la presentació dels documents que s'indiquen, i se li adverteix que, si no ho fera així, perdrà el dret al tràmit i es dictarà l'oportuna resolució de l'expedient o, si procedeix, s'iniciaran els tràmits oportuns per a la declaració de caducitat de l'expedient; tot això en compliment del que disposa l'article 76, en relació amb el 92, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 27.11.1992).
Diari Oficial de la Generalitat Valenciana


Sumari del DOGV 4342, del 24-09-2002 (2002/10565)

Expedient número CNMY/02/1A1F23/24. Servici d'informàtica per al desenvolupament de noves funcionalitats del sistema d'informació GUSTAVO.
------------------------------------------------------------------------------------------------------------------------------------------

### Dades del document

Número de DOGV
:   4342

Data del DOGV
:   24-09-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/10604


Data del document
:   19-09-2002

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Expedient número CNMY/02/1A1F23/24. Servici d'informàtica per al desenvolupament de noves funcionalitats del sistema d'informació GUSTAVO. [2002/10407]
  
En compliment del que disposa l'article 93.2 del Text Refós de la Llei de Contractes de les Administracions Públiques, aprovat pel Reial Decret Legislatiu 2/00, de 16 de juny, es fa pública aquesta adjudicació:
  
1. Entitat adjudicadora
  
a) Organisme: Conselleria d'Economia, Hisenda i Ocupació ?SERVEF.
  
b) Dependència que tramita l'expedient: Servici de Contractació i Gestió Administrativa.
  
c) Número d'expedient: CNMY/02/1A1F23/24.
  
2. Objecte del contracte
  
a) Tipus de contracte: servicis.
  
b) Descripció de l'objecte: servici d'informàtica per al desenvolupament de noves funcionalitats del sistema d'informació GUSTAVO.
  
c) Lot:
  
d) Butlletí o diari oficial i data de publicació de l'anunci de licitació: DOGV núm. 4.274, de 19 de juny de 2002.
  
3. Tramitació, procediment i forma d'adjudicació
  
a) Tramitació. urgent.
  
b) Procediment: obert.
  
c) Forma: concurs.
  
4 Pressupost base de licitació o cànon d'explotació. Import total: cent setanta-quatre mil euros (174.000 euros) IVA inclós.
  
5. Adjudicació
  
a) Data: 8 d'agost de 2002.
  
b) Contractista: INSA, Ingeniería de Software Avanzado.
  
c) Nacionalitat: espanyola.
  
d) Import d'adjudicació: cent quaranta-set mil tres-cents quaranta-quatre euros (147.344 euros), IVA inclós.
Diari Oficial de la Generalitat Valenciana


Sumari del DOGV 4191, del 15-02-2002 (2002/1498)

Informació pública de la suspensió cautelar de llicències d'activitat per a determinats usos i àmbits al terme municipal del Campello. Expedient 121-20/2001.
-------------------------------------------------------------------------------------------------------------------------------------------------------------

### Dades del document

Número de DOGV
:   4191

Data del DOGV
:   15-02-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/1498


Organisme emissor
:   Ajuntament del Campello

Tipus de document
:   Anunci

Informació pública de la suspensió cautelar de llicències d'activitat per a determinats usos i àmbits al terme municipal del Campello. Expedient 121-20/2001. [2002/X1498]
  
El Ple de l'Ajuntament, en la sessió del dia 24 de gener de 2002, en relació amb l'expedient adés indicat, adoptà acord del tenor literal següent:
  
«1. Mantenir, fins al seu venciment, la suspensió cautelar, avui en vigor, acordada pel ple de la Corporació en la sessió del dia 5 d'abril de 2001 (correcció d'errades, sessió plenària de 14 de juny de 2001) i publicats en el Diari Oficial de la Generalitat Valenciana de 25 d'abril de 2001 i de 19 de juliol de 2001, respectivament, suspensió cautelar que continuarà vigent per a la concessió de llicències d'activitat per a la instal·lació d'establiments comercials amb una superfície d'exposició i venda superior a 600 m2 en el perímetre delimitat al Pla d'Actuació Comercial del Campello, denominat Centre Urbà Comercial, enquadrat entre els eixos longitudinals dels vials següents, que actuarien a mode de límits (se n'adjunta plànol amb el perímetre delimitat):
  
Avinguda d'Ausiàs March
  
Carrer de Sant Ramon
  
Carrer de Sant Bartomeu
  
La prolongació dels trams urbans següents:
  
Avinguda de la Mar
  
Avinguda de Germanies
  
Avinguda Generalitat
  
Carrer del vicari Samuel Riquelme
  
Alhora, es manté fins al seu venciment, la suspensió cautelar de llicències d'ús industrial en la clau 11, aprovada mitjançant els acords plenaris adés citats.
  
2. Alçar la suspensió de llicències d'activitat a la resta del municipi (presa per acord plenari de 5 d'abril de 2001, corregida errada mitjançant acord plenari de 14 de juny de 2001).
  
3. Publicar el present acord en el Diari Oficial de la Generalitat Valenciana.
  
4. Notificar-ho als negociats corresponents».
  
Cosa que fem pública perquè en prengueu coneixement a tenor del que estableix l'article 57.1.A de la Llei 6/1994, de 15 de novembre, de la Generalitat Valenciana, reguladora de l'Activitat Urbanística de la Comunitat Valenciana.
Diari Oficial de la Generalitat Valenciana


Sumari del DOGV 4280, del 27-06-2002 (2002/6328)

Notificació a la senyora Desamparados Braulio Sánchez. Expedient número VIVI/040502/41.
---------------------------------------------------------------------------------------

### Dades del document

Número de DOGV
:   4280

Data del DOGV
:   27-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/6328


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a la senyora Desamparados Braulio Sánchez. Expedient número VIVI/040502/41. [2002/A6328]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es procedix a la notificació de resolució d'arxivament a nom de la senyora Desamparados Braulio Sánchez, amb expedient VIVI/040502/41.
  
Vist el seu escrit de denúncia de data 15 de gener de 2002.
  
Vist que els defectes denunciats són els que consten en l'esmentat escrit.
  
Vist que, segons l'informe tècnic de data 4 de març de 2002, els esmentats defectes no tenen la consideració de greus.
  
Atés que l'article 6.10 de la Llei 1/1997, de 21 de febrer, de la Generalitat Valenciana, establix que els vicis o defectes de construcció han de ser greus per a la seua consideració com a infracció, en virtut del principi de legalitat de les normes sancionadores i el que establix la disposició final segona de l'esmentada llei.
  
Vists els preceptes legals esmentats, la Llei 30/1992, de 26 de novembre, de Règim Jurídic de les Administracions Públiques, i el Decret 210/2001, de 18 de desembre, del Govern Valencià, este Servici Territorial, en virtut de les competències que l'ordenament jurídic li conferix, resol:
  
Arxivar l'expedient per no tindre la consideració de greus els defectes denunciats i, en conseqüència, no constituir infracció de la normativa aplicable en virtut del principi de legalitat de la norma sancionadora.
  
Contra esta resolució que no posa fi a la via administrativa, es podrà interposar un recurs d'alçada davant del director general d'Arquitectura i Habitatge de la Conselleria d'Obres Públiques, Urbanisme i Transports, en el termini d'un mes comptador des del sendemà d'haver rebut la present notificació, de conformitat amb el que preveu l'article 162.3 del Reglament d'Habitatges de Protecció Oficial de 24 de juliol de 1968, en relació amb l'article 114 de la Llei de Règim Jurídic de les Administracions Públiques.
Diari Oficial de la Generalitat Valenciana


Sumari del DOGV 4347, del 01-10-2002 (2002/10963)

Informació pública de la sol·licitud de concessió administrativa presentada per la mercantil Astilleros de Pesca, SL, per a l'ocupació de l'antic taller nàutic al port de Borriana.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   4347

Data del DOGV
:   01-10-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/10519


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública de la sol·licitud de concessió administrativa presentada per la mercantil Astilleros de Pesca, SL, per a l'ocupació de l'antic taller nàutic al port de Borriana. [2002/X10151]
  
D'acord amb el que disposa l'article 146.6 del Reglament per a l'Execució de la Llei de Costes se sotmet l'expedient a informació pública durant el termini de vint dies, comptadors des del següent de la seua publicació en el Diari Oficial de la Generalitat Valenciana, a fi que puga ser examinat i s'hi presenten les al·legacions que es consideren oportunes.
  
L'expedient es troba de manifest en les dependències següents:
  
Conselleria d'Obres Públiques, Urbanisme i Transports
  
Servici de Gestió de Ports, av. de Blasco Ibáñez, núm. 50. 46605 València.
  
Servici d'Explotació i Conservació de Ports, Àrea nord.
  
c/ Navarra, 40. 12529 Castelló de la Plana.
Diari Oficial de la Generalitat Valenciana


Sumari del DOGV 4221, del 04-04-2002 (2002/3122)

Expedient número 145/2002. Adjudicació de les obres de rehabilitació parcial de l'antic hospital Doctor Peset per a dependències del Centre d'Informació i Coordinació d'Urgències (CICU).
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4221

Data del DOGV
:   04-04-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/3122


Data del document
:   25-03-2002

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte d'obres
    * adjudicació de contracte administratiu

Expedient número 145/2002. Adjudicació de les obres de rehabilitació parcial de l'antic hospital Doctor Peset per a dependències del Centre d'Informació i Coordinació d'Urgències (CICU). [2002/S3122]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Subsecretaria per als Recursos de Sanitat. carrer Misser Mascó, 31, 46127 € València. Telèfon 11 071 89 77, fax 96 386 66 07.
  
c) Número d'expedient: 145/2002.
  
2. Objecte del contracte
  
a) Tipus de contracte: contracte d'obres.
  
b) Descripció de l'objecte: obres de rehabilitació parcial de l'antic hospital Doctor Peset per a dependències del Centre d'Informació i Coordinació d'Urgències (CICU).
  
c) Lots: ?-
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 4.152 de 20 de desembre de 2001.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: dos-cents seixanta-dos mil set-cents trenta euros i quaranta-quatre cèntims (262.730,44 euros).
  
5. Adjudicació
  
a) Data: 22 de març de 2002.
  
b) Contractista: Construcciones Villegas, SL.
  
c) Nacionalitat: espanyola.
  
d) Import d'adjudicació: dos-cents quaranta-nou mil cinc-cents noranta-tres euros i noranta-dos cèntims (249.593,92 EUR).
Diari Oficial de la Generalitat Valenciana


Sumari del DOGV 4281, del 28-06-2002 (2002/6634)

Informació pública del projecte d'expropiació, pel procediment de taxació conjunta, de terrenys amb destinació a vial Glorieta, a la intersecció del camí de Sant Onofre, camí del Pont Nou i avinguda Joan Fuster.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4281

Data del DOGV
:   28-06-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/6634


Organisme emissor
:   Ajuntament d'Aldaia

Tipus de document
:   Anunci

Informació pública del projecte d'expropiació, pel procediment de taxació conjunta, de terrenys amb destinació a vial Glorieta, a la intersecció del camí de Sant Onofre, camí del Pont Nou i avinguda Joan Fuster. [2002/A6634]
  
S'exposa al públic, durant el termini d'un mes, des de la inserció del present anunci en el Diari Oficial de la Generalitat Valenciana, el projecte d'expropiació, pel procediment de taxació conjunta, de terrenys amb destinació a vial Glorieta, a la intersecció del camí de Sant Onofre (via provincial VV-3019), camí del Pont Nou i avinguda Joan Fuster, a fi que les persones que hi puguen estar interessades puguen examinar-lo en estes dependències municipals (Àrea d'Urbanisme, 4a planta) i formular les observacions i reclamacions que estimen convenients, especialment quant a la titularitat o valoració dels seus drets respectius.
  
Cosa que es fa pública d'acord amb l'article 202.2 del Reglament de Gestió Urbanística.
  
Mitjançant el present anunci i de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se citen els propietaris afectats que puguen resultar desconeguts o dels quals s'ignore el lloc per a la notificació, a fi que durant el termini assenyalat puguen formular les al·legacions que estimen pertinents.
  
La relació de propietaris afectats és:
Diari Oficial de la Generalitat Valenciana


Sumari del DOGV 4373, del 07-11-2002 (2002/11312)

Ressenya de l'Acord de la Comissió Territorial d'Urbanisme de Castelló de 30 de setembre de 2002, pel qual s'aprova definitivament el Pla Especial del Centre de Recollida de Residus Valoritzables Especials en el municipi de Benicàssim.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4373

Data del DOGV
:   07-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/11137


Data del document
:   30-09-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Benicàssim
    * pla d'urbanisme

Ressenya de l'Acord de la Comissió Territorial d'Urbanisme de Castelló de data 30 de setembre de 2002, pel qual s'aprova definitivament el Pla Especial del Centre de Recollida de Residus Valoritzables Especials en el municipi de Benicàssim. [2002/X11757]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994), es publica la ressenya de la Resolució de la Comissió Territorial d'Urbanisme de Castelló de 30 de setembre de 2002, publicada amb les normes urbanístiques aprovades en el Butlletí Oficial de la Província de Castelló número 123, del dia 12 d'octubre de 2002.
  
- Expedient 2002/0689. Aprovació definitiva del Pla Especial del Centre de Recollida de Residus Valoritzables Especials en el municipi de Benicàssim.
  
Castelló de la Plana, 22 d'octubre de 2002.- El secretari de la Comissió Territorial d'Urbanisme: Fernando Renau Faubell.
  
Conselleria d'Obres Públiques,
  
Urbanisme i Transports
Diari Oficial de la Generalitat Valenciana


Sumari del DOGV 4239, del 30-04-2002 (2002/4447)

Informació pública de l'aprovació definitiva de l'ordenança municipal per a la instal·lació i funcionament d'instal·lacions de radiocomunicació en el terme municipal de Santa Pola.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   4239

Data del DOGV
:   30-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/4447


Organisme emissor
:   Ajuntament de Santa Pola

Tipus de document
:   Anunci

Informació pública de l'aprovació definitiva de l'ordenança municipal per a la instal·lació i funcionament d'instal·lacions de radiocomunicació en el terme municipal de Santa Pola. [2002/Q4447]
  
El Ple Municipal de l'Ajuntament de Santa Pola, en sessió de data 25 de gener de 2002, va acordar aprovar definitivament, conformement a la nova redacció, l'ordenança municipal per a la instal·lació i funcionament d'instal·lacions de radiocomunicació en el terme municipal de Santa Pola.
  
En compliment de la normativa vigent i de l'acord plenari esmentat, s'ha donat publicació íntegra de la indicada ordenança en el Butlletí Oficial de la Província d'Alacant número 84, de data 15 d'abril de 2002.
  
La present publicació implica l'entrada en vigor de l'ordenança, la qual cosa suposa l'alçament de la suspensió cautelar de llicències.